stanford-oval/wikipedia huggingface dataset:
Andrea Petkovic
Tennisura > 2011

Petkovic aloitti kauden 2011 Brisbanen turnauksella, jossa pääsi finaaliin asti. Turnauksessa hän voitti Alexandra Dulgherun, Jelena Dokićin, Jarmila Grothin ja Marion Bartolin, kunnes finaalissa hävisi Petra Kvitoválle. Seuraavassa turnauksessaan, Australian avoimissa 30:nneksi sijoitettu Petkovic voitti Jill Craybasin, Anne Keothavongin ja Venus Williamsin, joka joutui luovuttamaan jo ensimmäisen pisteen jälkeen. Neljännellä kierroksella Petkovic yllätti 14:nneksi sijoitetun Marija Šarapovan. Puolivälierässä hän hävisi yhdeksänneksi sijoitetulle Li Nalle. Maaliskuussa pelatussa Miamin turnauksessa Petkovic teki yllätyksen voitettuaan neljännellä kierroksella maailmanlistan ykkösen, Caroline Wozniackin 7–5, 3–6, 6–3. Puolivälierässä Petkovic voitti Jelena Jankovićin, kunnes hävisi välierässä Marija Šarapovalle. Stuttgartissa Petkovic selviytyi puolivälieriin voitettuaan toisella kierroksella Jelena Jankovićin. Puolivälierässä hän hävisi Caroline Wozniackille.
Toukokuussa Petkovic saavutti toisen turnausvoittonsa voitettuaan Strasbourgin finaalissa Marion Bartolin. Ensimmäisen erän Petkovic voitti 6–4, mutta ottelu päättyi jo toisen erän alussa, kun Bartoli joutui luovuttamaan. Ranskan avoimissa Petkovic hävisi puolivälierissä Marija Šarapovalle luvuin 6–0, 6–3. Wimbledonissa Petkovic selviytyi kolmannelle kierrokselle, jossa hän hävisi sijoittamattomalle Ksenija Pervakille suoraan kahdessa erässä. Elokuussa Petkovic pääsi välieriin Carlsbadin turnauksessa ja puolivälieriin Canada Mastersissa. Yhdysvaltain avoimissa Petkovic eteni puolivälieriin, jossa hän hävisi Caroline Wozniackille. Lokakuussa Petkovic selviytyi loppuotteluun China Openissa, jossa hän hävisi Agnieszka Radwańskalle kolmessa erässä.
Tennisura > 2012–2013

Petkovic loukkaantui tammikuussa 2012 ja palasi kentille alaselkä- ja polvivammojen takia vasta huhtikuussa. Paluuturnauksessaan, Stuttgartin WTA-turnauksessa, hän kuitenkin loukkaantui uudelleen pelatessaan Viktoryja Azarenkaa vastaan. Hän teki paluun New Havenin turnauksessa, jossa eteni toiselle kierrokselle. Yhdysvaltain avoimissa hän hävisi avauskierroksella Romina Oprandille. Lokakuussa Petkovic pääsi välieriin Luxemburgin turnauksessa sekä Punen turnauksessa.
Vuonna 2013 Petkovic pelasi ensimmäisen kerran maaliskuussa. Hän pääsi sekä Miamissa että Charlestonissa kolmannelle kierrokselle. Ranskan avoimissa Petkovic jäi karsintoihin. Kesäkuussa pelatussa Nürnbergin turnauksessa Petkovic pääsi loppuotteluun, jossa hävisi Simona Halepille. Wimbledonissa hän hävisi toisella kierroksella. Heinäkuussa hän saavutti loppuottelupaikan Washingtonissa. Yhdysvaltain avoimissa Petkovicin pelit päättyivät ensimmäisellä kierroksella.
Tennisura > 2014–

Petkovic aloitti vuoden 2014 Brisbanen turnauksella. Australian avoimissa hän hävisi ensimmäisellä kierroksella. Loppukuusta hän eteni puolivälieriin Pariisin turnauksessa. Maalis-huhtikuun vaihteessa Petkovic saavutti uransa kolmannen turnausvoiton voitettuaan Charlestonin turnauksen loppuottelussa Jana Čepelován. Heinäkuussa hän voitti Bad Gasteinin turnauksen ja lokakuussa Sofian turnauksen.
Vuonna 2015 Petkovic voitti Antwerpenissa uransa kuudennen WTA-turnauksen.
Wikimedia Commonsissa on kuvia tai muita tiedostoja aiheesta .
Aiheesta muualla

Andrea Petkovicin kotisivut
Rokotopaprika

| Rokotopaprika |
| --- | --- |
 Eräs variaatio Capsicum pubescens -lajista.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Koisomaiset Solanales
Heimo::  Koisokasvit Solanaceae
Suku::  Paprikat Capsicum
Laji::  pubescens
Kaksiosainen nimi
 Capsicum pubescens  Ruiz & Pav. 
Katso myös
   Rokotopaprika Wikispeciesissä   Rokotopaprika Commonsissa 
Infobox OKNimi-testi OK: 
Rokotopaprika (Capsicum pubescens) on paprikoiden (Capsicum) sukuun kuuluva chililaji. Se on kotoisin Andeilta, ja sitä viljelivät jo
muinaiset inkat.
Kasvin ulkonäkö

Lehdet ovat tummanvihreitä ja karvaisia. Hedelmä on tomaatin kokoinen, ja väri vaihtelee punaisen ja keltaisen välillä.
Kasvatus

Rokotopaprika sopii vesiviljelyyn ja kasvihuoneeseen mutta ei kuitenkaan sisäkasvatukseen. Se on aika vaativa kasvuolosuhteiden suhteen.
Lajikkeita

Rocoto Peru
Turbo Pube
Aiheesta muualla

Tietoa C. pubescens lajikkeista ChiliWikissä
ITIS: Capsicum pubescens (englanniksi)
Sam Gagner

| Sam Gagner |
| --- | --- |

Henkilötiedot
Syntynyt: 10. elokuuta 1989 (ikä 35) London, Ontario, Kanada
Kansalaisuus:   Kanada
Jääkiekkoilija
Pelipaikka:  Keskushyökkääjä
Maila:  Oikea
Pituus:  180 cm
Paino:  91 kg
Seura
Seura:  Carolina Hurricanes
Sarja:  NHL
Pelinumero:  15
Pelaajaura
Pääsarjaura:  2007–
Aik. seurat:  Edmonton Oilers (NHL) EC KAC (EBEL) Arizona Coyotes (NHL) Philadelphia Flyers (NHL) Lehigh Valley Phantoms (AHL) Columbus Blue Jackets (NHL) Vancouver Canucks (NHL) Toronto Marlies (AHL) Bakersfield Condors (AHL)   Detroit Red Wings (NHL)   Winnipeg Jets (NHL)
NHL-varaus:  6. varaus, 2007 Edmonton Oilers
Sam William Gagner (s. 10. elokuuta 1989 London, Ontario) on kanadalainen jääkiekkoilija, pelipaikaltaan keskushyökkääjä. Hän pelaa tryoutilla NHL-seura Carolina Hurricanesissa.
Gagner sivusi Wayne Gretzkyn ja Paul Coffeyn jakamaa silloisen seuransa Edmonton Oilersin yhden ottelun piste-ennätystä helmikuussa 2012. Hän teki neljä maalia ja antoi yhtä monta maalisyöttöä, kun Edmonton kukisti Chicago Blackhawksin maalein 8–4. Koko liigan yhden ottelun piste-ennätyksestä Gagner jäi kahden pisteen päähän.
Syyskuussa 2020 Gagner teki Red Wingsin kanssa yksivuotisen jatkosopimuksen. Heinäkuussa 2021 Gagner solmi yhden vuoden jatkosopimuksen Red Wingsin kanssa.
Elokuussa 2023 Gagner palasi tryout-sopimuksella Oilersiin.
Lokakuussa 2023 Gagner teki Oilersin kanssa yksivuotisen ja 775 000 dollarin arvoisen sopimuksen.
Syyskuussa 2024 Gagner siirtyi tryout-sopimuksella Carolina Hurricanesiin.
Gagnerin isä on entinen NHL-pelaaja Dave Gagner.
Ruotsin sisällissota

Ruotsin sisällissota voi tarkoittaa useata eri tapahtumaa Ruotsin historiassa.
Engelbrektin kapina 1434–36 Engelbrekt Engelbrektinpojan johtama kapina kuningas Eerik Pommerilaista vastaan.
Kaarle Knuutinpoika Bonden ja Kristian I:n välinen valtataistelu 1448–71
Tukholman verilöylystä alkanut Kustaa Vaasan johtama laaja kapinaliike (Ruotsin vapaussota) 1520–23.
Dacken sota 1542–1543
Kuningas Eerik XIV:n ja Juhana-herttuan välinen valtataistelu 1562–68.
Nuijasota 1596–1597
Kuningas Sigismundin ja Kaarle-herttuan välinen valtataistelu 1597–99.
Lisäksi Ruotsissa on ollut useita suppeampia, talonpoikaiskapinoiksi luokiteltavia konflikteja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ruotsin sisällissota”, voi hakea sivunnimihaulla, laajalla sivunnimihaulla tai tekstihaulla.
Andrea Pirlo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Andrea Pirlo
Syntymäaika: 19. toukokuuta 1979 (ikä 45)
Syntymäpaikka:  Flero, Lombardia, Italia
Pelipaikka: keskikenttäpelaaja
Pituus: 177 senttimetriä
Paino: 68 kilogrammaa
Junioriseurat
1994–1995:  Brescia
Seurat
| Vuodet | Seura | O | (M) |
| 1995–1998 |  Brescia | 47 | (6) |
| 1998–2001 |  Internazionale | 22 | (0) |
| 1999–2000 | →  Reggina (laina) | 28 | (6) |
| 2001 | →  Brescia (laina) | 10 | (0) |
| 2001–2011 |  Milan | 284 | (32) |
| 2011–2015 |  Juventus | 119 | (16) |
| 2015–2017 |  New York City | 9 | (0) |
Maajoukkue
| 1994 |  Italia U15 | 3 | (0) |
| 1995 |  Italia U16 | 6 | (2) |
| 1995 |  Italia U17 | 4 | (0) |
| 1995–1997 |  Italia U18 | 18 | (7) |
| 1998–2002 |  Italia U21 | 37 | (15) |
| 2002–2015 |  Italia | 116 | (13) |
 Seurajoukkueuran tilastot kattavat vain kansalliset sarjat, päivitetty 27. helmikuuta 2018.  Maajoukkueuran tilastot päivitetty 29. syyskuuta 2015.
| Mitalit> Maa:   Italia.Miesten jalkapallo. Olympialaiset  | Mitalit> Maa:   Italia.Miesten jalkapallo. Olympialaiset  | Mitalit> Maa:   Italia.Miesten jalkapallo. Olympialaiset  | Maa:   Italia> Miesten jalkapallo. |
| --- | --- | --- | --- |
|  Pronssia | Ateena 2004 | jalkapallo |  |
| MM-kilpailut  | MM-kilpailut  | MM-kilpailut  |  |
|  Kultaa | Saksa 2006 | Jalkapallo |  |
| EM-kilpailut  | EM-kilpailut  | EM-kilpailut  |  |
|  Hopeaa | Ukraina/Puola 2012 | Jalkapallo |  |
Andrea Pirlo (s. 19. toukokuuta 1979 Flero, Lombardia, Italia) on italialainen aktiiviuransa lopettanut jalkapalloilija ja nykyinen valmentaja. Pirlo tunnetaan erityisesti loistavista vapaapotkuistaan ja pelintekijän kyvyistään.
Elämäkerta

Pirlo syntyi Bresciassa paikallisen teollisuuspohatan poikana, minkä johdosta hänen lapsuuteensa kuului kulttuuria, kirjallisuutta ja kansainvälisiä kontakteja.
Elämäkerta > Seurajoukkueura

Pirlo pelasi lähes koko jalkapallouransa Italiassa. Hän aloitti Bresciassa vuonna 1994, jossa hän pelasi neljän vuoden ajan aina vuoteen 1998 asti. Hyvät esitykset veivät hänet huippuseura Internazionaleen, jossa hänen esityksensä eivät vakuuttaneet. Kauden 1998–1999 jälkeen hän siirtyi lainalle seuraavaksi kaudeksi Regginaan ja kauden lopussa takaisin Internazionaleen. Vuonna 2001 hän siirtyi lainalle ensin Bresciaan, ja sieltä AC Milaniin, jonka riveissä hän on voittanut kerran ns. scudetton eli Serie A -mestaruuden ja kahdesti Mestareiden liigan.
Nykyään Pirlo tunnetaan yhtenä maailman parhaana keskikenttäpelaajana. Hän on erityisen taitava hyökkäyspäässä, jossa hän vastaa usein kulmapotkuista ja vapaapotkuista. Serie A:n kaudella 2005–2006 hän sivuutti AC Milanin entistä vapaapotkuista tehtyjen maalien ennätystä tehden neljä maalia suoraan vapaapotkuista.
Kauden 2010–2011 päätteeksi Pirlo purki yhteisymmärryksessä sopimuksensa Milanin kanssa ja Pirlo siirtyi vapaalla siirrolla Juventukseen kolmevuotisella sopimuksella.
Vuosina 2015–2017 Pirlo pelasi kaksi kautta MLS-liigassa Yhdysvalloissa New York Cityssä. Hän lopetti peliuransa marraskuussa 2017.
Elämäkerta > Maajoukkueura

Maajoukkueuransa Pirlo aloitti vuonna 2002 ottelussa Azerbaidžania vastaan. Joskin hän oli tätä ennen pelannut Italian riveissä vuoden 2000 kesäolympialaisissa. Tämän jälkeen hän on ollut vakiokalustoa Italian jalkapallomaajoukkueessa, pelaten vuoden 2004 EM-kilpailuissa, saman vuoden kesäolympialaisissa ja vuoden 2006 MM-kilpailuissa, joista viimeksi mainitussa hän pääsi juhlimaan maailmanmestaruutta.
Pirlo oli ratkaisevassa roolissa vuoden 2006 MM-kisojen välieräottelussa Saksaa vastaan. Ottelun jatkoaika oli lopuillaan ja näytti vahvasti siltä, että jatkoon menijä ratkaistaisiin rangaistuspotkukilpailussa, joka perinteisesti ei ole ollut Italian vahvuuksia. Pirlo antoi viime hetkillä syötön Fabio Grossolle, joka teki Italian 1–0-maalin 119. minuutilla. Vielä ennen ottelun loppumista Alessandro Del Piero viimeisteli Italialle 2–0-voiton. Pirlo valittiin ottelun parhaaksi pelaajaksi jo toistamiseen kisoissa. Pirlo oli myös yksi Ranskaa vastaan pelatun loppuottelun rangaistuspotkukilpailun maalintekijöistä. Pirlo laukoi rangaistuspotkukilpailun ensimmäisen vedon keskelle maalia. Häntä pidetään yhtenä maailman parhaista rangaistuspotkun ampujista.
Vuoden 2010 MM-kisoissa Pirlo kärsi loukkaantumisista eikä kyennyt pelaamaan kahdessa ensimmäisessä ottelussa. Alkulohkon päätöspelissä Pirlo tuli vaihdosta kentälle toisella puoliajalla, mutta ei onnistunut auttamaan Italiaa jatkoon lohkosta.
Juventuksessa hienon kauden pelannut Pirlo sai kutsun Cesare Prandellilta vuoden 2012 EM-kisoihin. EM-karsinnoissa Pirlo oli esiintynyt Italian paidassa yhdeksässä ottelussa. EM-turnauksen avausottelussa Italia kohtasi Espanjan jalkapallomaajoukkue ja Pirlo alusti Antonio Di Natalen tekemän 1–0-maalin huikealla läpisyötöllään. Espanja tasoitti pian Italian maalin jälkeen ja peli päättyi 1–1-lukemiin. Alkulohkon toisessa ottelussa Pirlo teki kisojen ainoaksi jääneen vapaapotkumaalin, mutta Italian oli jälleen tyytyminen 1–1-tasapeliin Kroatian tasoitettua toisella jaksolla. Pirlo palkittiin ottelun parhaana pelaajana. Lohkon päätösottelussa Irlantia vastaan Antonio Cassano vei Italian 1–0-johtoon Pirlon kulmapotkun jälkeen.
Italia selvitti tiensä puolivälieriin, jossa vastaan asettui Englanti. Ottelu eteni maalittomana rangaistuspotkukisaan asti, jossa Pirlo oli Italian kolmas vetäjä tilanteen oltua 2–1 Englannille. Pirlon ratkaisu tiukassa paikassa jäi EM-kisahistoriaan, kun hän yllätti Englannin maalivahti Joe Hartin täydellisesti tekemällä ns. Panenkat, eli chippaamalla pallon keskelle maalia. Italia voitti rangaistuspotkukilpailun 4–2 ja Pirlo valittiin toista kertaa turnauksessa ottelun parhaaksi pelaajaksi.
Välierässä Italia kohtasi voittoisasti kisoissa pelanneen Saksan. Italian maajoukkue Azzurri onnistui kuitenkin tiukalla puolustuspelillä ja Mario Balotellin kahdella maalilla kukistamaan Saksan. Pirlo valittiin jälleen ottelun parhaaksi pelaajaksi. Italia eteni siis monien yllätykseksi lopulta EM-finaaliin, jossa se kohtasi Espanjan. Loukkaantumisten runtelema Italia oli kuitenkin finaalissa aseeton ja Espanja voitti 4–0.
Valmentajaura

8. elokuuta 2020 Pirlo nimettiin Juventuksen valmentajaksi potkut saaneen Maurizio Sarrin tilalle. 28. toukokuuta 2021 Juventus antoi Pirlolle potkut.
Saavutuksia ja palkintoja

MM-turnaus 2006
kolmanneksi parhaana pelaajana niin sanotun pronssisen pallon voittaja
Fifan 23 pelaajan tähdistöjoukkueessa
Euroopan yhdeksänneksi paras pelaaja France Football -lehden Kultaisen pallon äänestyksessä marraskuussa 2006
Salaa sinun

| Salaa sinun Capri |
| --- | --- | --- |

Studioalbumin tiedot
 Julkaistu: 1997
 Formaatti: CD
 Tuottaja(t): Kari Salli
 Tyylilaji: iskelmä
 Kesto: 44.07
 Levy-yhtiö: Polydor
Caprin muut julkaisut
|   | Salaa sinun 1997 | Kuun morsian 2001 |
Salaa sinun on Caprin esikoisalbumi. Se julkaistiin vuonna 1997 levymerkillä Polydor.
Kappaleet

Kaikki kappaleet säveltänyt, sanoittanut ja sovittanut Kari Salli, ellei toisin mainittu.
Kuutamoyönä – 3.15
Kaipaan – 3.33
Salaa sinun – 3.37 (san. Keijo Särkilampi)
Suudelma ensimmäinen – 3.56
Kauniimpi kuin minä – 4.14
Ikuinen yö – 3.29
Yksin – 2.59
Kukkakimppu – 3.59
Jos sä saavut – 3.44
Kuolen ikävään – 3.58
Kuumaa suklaata – 3.00
Taivas itkee – 4.24
Kokoonpano

Capri – laulu
Kari Salli – kitara, syntetisaattori, musiikkiohjelmointi, kuorolaulu, tuottaja
Toni Klemola – saksofoni (kappale 11)
Risto Salminen – trumpetti (kappaleet 9 ja 11)
Heli Uusimäki, Outi Uusimäki, Päivi Virkkunen – kuorolaulu
Aiheesta muualla

Salaa sinun discogs.com -sivustolla
Salon-de-Provence

| Salon-de-Provence |
| --- | --- |
 Salon-de-Provencen kattoja
 Salon-de-Provence ja sen naapurikuntia kartalla.
Valtio:  Ranska
Alue:  Provence-Alpit-Riviera
Departementti:  Bouches-du-Rhône
Arrondissementti:  Aix-en-Provence
Hallinto:  
 – Pormestari:  Nicolas Isnard
Pinta-ala:  
 – Kokonaispinta-ala:  70,3 km²
Väkiluku (2012):  43 771
 – Väestötiheys:  623 as./km²
Postinumero:  93400
 
 salondeprovence.fr 
Infobox OKVirheellinen NIMI-arvo: 
Salon-de-Provence on kunta Etelä-Ranskan Provencessa. Kunnan väkiluku on 43 771 (2012), ja se kuuluu Bouches-du-Rhônen departementtiin Provence-Alpit-Rivieran hallintoalueella.
Salon-de-Provence oli antiikin ajan linnavuori ja sitten oppidum, joka muodostui suolakauppareitin varteen. 500-luvulla eaa. se oli fokaialaisten vallassa. 900-luvulla jaa. se tunnettiin nimellä Villa Salone ja oli Arlesin arkkipiispojen hallinnassa. Nykyisin Salon-de-Provence tunnetaan erityisesti Nostradamuksen viimeisten vuosien asuinpaikkana, jonne hänet on myös haudattu. Hänen talonsa toimii museona, ja joka kesä kaupungissa järjestetään Nostradamus-aiheinen festivaali.
Kaupungin vanhaa osaa kiertää yhä muuri, ja sinne kuljetaan 1600-luvulta peräisin olevien porttien Porte de l’Horloge ja Port Bourg Neuf kautta. Arlesin piispojen asuinpaikkana ollut ja kaupungin symboliksi muodostunut Château de l’Emperi on myös muurien sisällä.
Koulutus

École de l'Air
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: fr:Salon-de-Provence & en:Salon-de-Provence
Käännös suomeksi
Robert Petway

Robert Petway oli yhdysvaltalainen delta blues -muusikko, laulaja ja kitaristi.
Robert Petwayn elämästä tiedetään hyvin vähän. Hänen syntymäpaikkansa on arveltu olleen J.F. Sligh Farm lähellä Yazoo Citya, Mississipissä. Yazoo Cityssä syntyi Petwayn hyvä ystävä ja soittokaveri Tommy McClennan. Petwayn kuolemasta ei tiedetä mitään ja hänestä tunnetaan vain yksi valokuva vuodelta 1941. Hän äänitti vain 16 kappaletta, mutta hänen tuotantonsa sanotaan vaikuttaneen esimerkiksi John Lee Hookerin, Muddy Watersin ja Jimi Hendrixin musiikkiin. Kappaleista kahdeksan äänitettiin Bluebird Recordsille vuonna 1941 ja kahdeksan muuta (joista kuusi julkaistiin) seuraavana vuonna.
"Catfish Blues"/"Rollin' Stone"

Petwayn merkittävin kappale on "Catfish Blues", jonka hän levytti vuonna 1941. Muddy Waters käytti kappaleen sanoja ja "Catfish Bluesin" tyyliä singlellään "Rollin' Stone", josta The Rolling Stones otti nimensä. Tosin bluesmuusikot käyttivät usein vanhojen kappaleiden symboliikkaa ja eikä voida varmuudella sanoa oliko "Catfish Bluesin" kirjoittaja jopa Tommy McClennan. Max Haymes on kirjoittanut kappaleesta perusteellisen artikkelin.
Levytykset

| --- | --- |
Ensimmäinen äänityssessio 28. maaliskuuta 1941 
Kataloogi #: Kappaleet

Bluebird B8726: "Rockin' Chair Blues/Let Me Be Your Boss"
Bluebird B8756: "Sleepy Woman Blues/Don't Go Down Baby"
Bluebird B8786: "My Little Girl/Left My Baby Crying"
Bluebird B8838: "Catfish Blues/Ride 'Em On Down"
Bluebird B8987: "Boogie Woogie Woman/Hollow Log Blues"
Toinen äänityssessio 20. helmikuuta 1942 
Kataloogi #: Kappaleet
Bluebird B9008: "Bertha Lee Blues/In The Evening"
Bluebird B9036: "My Baby Left Me/Cotton Pickin' Blues"
Bluebird julkaisematon: "Hard Working Woman/Ar'nt Nobody's Fool"
Lähde:
Aiheesta muualla

Robert Petway  AllMusicissa (englanniksi)
Kuvitettu diskografia
Ainoa tunnettu kuva Petwaysta sylissään metallirunkoinen National-kitara (englanninkielinen Wikipedia)
Råneå

| Råneå |
| --- | --- |
 Råneån kirkko.
 Råneå
 Koordinaatit: 65°51′14″N, 22°17′32″E 
Valtio:   Ruotsi
Lääni:  Norrbottenin lääni
Maakunta:  Norrbotten
Kunta:  Luulajan kunta
Pinta-ala:  
 – Maa:  2,05 km²
Väkiluku:  1 912
 – Väestötiheys:  932,7 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Råneå (suomeksi Rauna, joskus Rooneo) on taajama, seurakunta ja entinen kunta Norrbottenin läänissä Pohjois-Ruotsissa. Nykyisin nämä kuuluvat Luulajan kuntaan, mutta osa aiemmasta Råneån seurakunnasta kuuluu Bodenin kuntaan.
Taajama

Råneån taajamassa on nykyään 1 912 asukasta. Taajama sijaitsee Perämeren rannalla Raunajoen (ruots. Råne älv) suistossa. Taajaman asukasluku on ollut suurimmillaan noin 2 400 henkeä vuonna 1980. Taajamassa sijaitsivat aikaisemmin saha ja kenkätehdas.
Väestönkehitys

| Råneån taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 1 504 | 1 504 |
| 1965 | 1965 |    | 1 632 | 1 632 |
| 1970 | 1970 |    | 1 805 | 1 805 |
| 1975 | 1975 |    | 2 185 | 2 185 |
| 1980 | 1980 |    | 2 436 | 2 436 |
| 1990 | 1990 |    | 2 185 | 2 185 |
| 1995 | 1995 |    | 2 125 | 2 125 |
| 2000 | 2000 |    | 2 043 | 2 043 |
| 2005 | 2005 |    | 2 030 | 2 030 |
| 2010 | 2010 |    | 1 912 | 1 912 |
Lähde: Statistiska centralbyrån (SCB).
Seurakunta

Råneån seurakunta muodostettiin vuonna 1642 erottamalla se Luulajan seurakunnasta. Vuosina 1927–1962 seurakunta oli jaettuna Råneå nedre ja Råneå övre -nimisiin kirkonkirjapiireihin (ruots. kyrkobokföringsdistrikt). Kirkonkirjapiireistä luovuttiin vuonna 1962, kun Råneå övre erosi omaksi Gunnarsbynin seurakunnaksi.
Råneån kirkko on vihitty käyttöön vuonna 1857 ja Gunnarsbynin seurakunnan kirkko vuonna 1928. Vuoden 2011 lopussa Råneån seurakunnan asukasluku oli 4 030 henkeä ja Gunnarsbynin 667 henkeä.
Entinen kunta

Råneån pitäjä perustettiin vuonna 1642 erottamalla se Luulajan pitäjästä. Vuoden 1862 kuntauudistuksessa kirkolliset asiat siirrettiin Råneån seurakunnalle ja maalliset asiat Råneån maalaiskunnalle. Vuonna 1969 kunta jaettiin, kun Gunnarsbynin seurakuntaa vastannut alue liitettiin nykyiseen Bodenin kuntaan ja jäljelle jääneen Råneån alue nykyiseen Luulajan kuntaan. Råneån kunnan pinta-ala oli 2 173,50 neliökilometriä, josta maa-alueita oli 2 022,40 neliökilometriä. Vuonna 2000 entisen kunnan alueella asui 5 152 asukasta. Råneån ja Gunnarsbynin väkilukujen perusteella asukkaita oli 4 697 henkeä vuonna 2011.
Gunnarsbynin alueen lisäksi kuntaan kuuluivat taajaman ympärillä sijainneet kylät:
Avafors
Böle
Jämtön
Niemisel (joskus suom. Niemisuvanto)
Orrbyn
Prästholm
Strömsund
Södra Prästholm
Vitå
Råneån pitäjän sijainti Norrbottenin läänissä.
Råneån käyttämä vaakuna vuosina 1944–1968.
Aiheesta muualla

Luleå kommun: Mer om Råneå (Arkistoitu – Internet Archive) (ruotsiksi)
Ammunta kesäolympialaisissa 2020 – miesten 25 metrin olympiapistooli

Miesten 25 metrin kilpailu olympiapistoolissa Tokion olympialaisissa 2020 käydään Asakan ampumaradalla 1. – 2. elokuuta. Kilpailuun osallistuu 29 urheilijaa.
Karsinnat

Olympialaisiin pääsee 29 urheilijaa. Karsinnoissa ansaidut paikat eivät ole yksittäisten urheilijoiden, vaan paikat myönnetään maalle, joka nimeää kilpailijat. Isäntämaa Japanilla on yksi kiintiöpaikka. Yksi paikka jaetaan ISSF:n rankingin perusteella. Kaksi maata kutsutaan erillisellä kutsulla olympialaisiin. Loput paikat jaetaan vuoden 2018 MM-kilpailuissa, maanosien mestaruusturnauksissa tai muissa maanosien kilpailuissa sekä ISSF:n World Cup -turnauksissa vuonna 2019. Yhdestä maasta saa osallistua korkeintaan kaksi urheilijaa yhteen lajitapahtumaan.
Karsinnat > Olympiaturnaukseen päässeet maat

| Karsintatapa | Ajankohta | Paikat yhteensä | Maat |
| --- | --- | --- | --- |
| MM-kilpailut 2018 | 31. elokuuta – 15. syyskuuta 2018 | 4 |  Kiina (2)    Ranska    Venäjä |
| Amerikan-mestaruuskilpailut 2018 | 1. – 11. marraskuuta 2018 | 1 |  Kuuba |
| ISSF World Cup   Peking | 23. huhtikuuta – 1. toukokuuta 2019 | 3 |  Saksa    Ukraina    Yhdysvallat |
| ISSF World Cup   München | 24. toukokuuta – 1. kesäkuuta 2019 | 3 |  Ranska    Saksa    Venäjä |
| Euroopan kisat 2019 | 23. – 28. kesäkuuta 2019 | 1 |  Turkki |
| Pan-Amerikan kisat 2019 | 26. heinäkuuta – 11. elokuuta 2019 | 2 |  Kuuba    Peru |
| ISSF World Cup   Rio de Janeiro | 26. elokuuta – 3. syyskuuta 2019 | 2 |  Etelä-Korea    Pakistan |
| Euroopan-mestaruuskilpailut 2019 | 12. – 23. syyskuuta 2019 | 2 |  Azerbaidžan    Italia |
| Oseanian-mestaruuskilpailut 2019 | 1. – 9. marraskuuta 2019 | 1 |  Australia |
| Aasian-mestaruuskilpailut 2019 | 3. – 11. marraskuuta 2019 | 4 |  Etelä-Korea    Japani    Pakistan    Thaimaa |
| Euroopan karsintaturnaus | 23. toukokuuta – 6. kesäkuuta 2021 | 1 |  Italia |
| ISSF Ranking | Toukokuu–kesäkuu 2021 | 1 |  Viro |
| Käyttämätön paikka |  | 1 |  Kolumbia |
| Maapaikan vaihto |  | 1 |  Yhdysvallat |
Osallistuvat urheilijat

Olympialaisiin osallistuvan ampujan on pitänyt rikkoa ennalta määrätty pisteraja, jotta hän saa kilpailla olympialaisissa. Tulos pitää rikkoa 24. heinäkuuta 2018 – 31. toukokuuta 2020. Miesten olympiapistoolissa raja on 560 pistettä.
| Maa | Paikat | Urheilijat |
| --- | --- | --- |
|  Australia | 1 |  |
|  Etelä-Korea | 2 |  |
|  Japani | 1 |  |
|  Kiina | 2 |  |
|  Kuuba | 2 |  |
|  Pakistan | 2 |  |
|  Peru | 1 |  |
|  Ranska | 2 |  |
|  Saksa | 2 |  |
|  Thaimaa | 1 |  |
|  Turkki | 1 |  |
|  Ukraina | 1 |  |
|  Venäjä | 2 |  |
|  Yhdysvallat | 1 |  |